ผู้ป่วยมะเร็งทั้งมะเร็งผู้ใหญ่และมะเร็งเด็ก เมื่อรักษามะเร็งหายแล้ว มีโอกาสเกิดมะเร็งชนิดที่สองได้เสมอ สาเหตุมาจากอะไร
คุยกับหมอรักษาโรคมะเร็ง ตอน อัตราเกิดมะเร็งชนิดที่สองในผู้ป่วยมะเร็งผู้ใหญ่ชาวออสเตรเลีย คุยกับหมอรักษาโรคมะเร็ง ตอน อัตราเกิดมะเร็งชนิดที่สองในผู้ป่วยมะเร็งผู้ใหญ่ชาวออสเตรเลีย ผู้ป่วยมะเร็งทั้งมะเร็งผู้ใหญ่และมะเร็งเด็ก เมื่อรักษามะเร็งหายแล้ว มีโอกาสเกิดมะเร็งชนิดที่สองได้เสมอ สาเหตุจากยังคงมีปัยจัยเสี่ยงของมะเร็งอยู่นั่นเอง เช่น การบริโภคอาหารด้อยคุณภาพสูงและต่อเนื่อง เช่น อาหารไขมัน แป้งน้ำตาล การสูบบุหรี่ ดื่มเครื่องดื่มแอลกอฮอล์ และขาดการออกกำลังกาย ทั้งนี้รวมถึงการคงอยู่ของพันธุกรรมถ้ามะเร็งชนิดแรกเกิดจากพันธุกรรมผิดปกติ แต่ทั่วไป การรายงานสถิติเกิดมะเร็งชนิดที่สองมักรายงานในมะเร็งเด็ก ซึ่งผู้เล่าได้เคยนำเสนอไปแล้วหลายครั้ง ผู้ป่วยมะเร็งผู้ใหญ่ทั้งหมดที่ได้รับการศึกษามี 51802 คน และได้ติดตามผู้ป่วยโดยมีมัธยฐานmedian timeการติดตามโรคนาน 4.8 ปี เฉลี่ยนาน 6.9 ปี พบว่า อัตราการเกิดมะเร็งชนิดที่สองในช่วงปี 1980-1984 เป็น 0.98 และเพิ่มเป็น 1.12ในช่วงปี 2005 - 2009 ซึ่งเพิ่มขึ้นอย่างมีความสำคัญทางสถิติP 0.001 โดยพบมะเร็งชนิดที่สองที่เพิ่มขึ้นอย่างมีความสำคัญทางสถิติเป็นในกลุ่มมะเร็งของ ศีรษะและลำคอ ปอด ระบบทางเดินอาหาร และต่อมลูกหมากP 0.05 ซึ่งมะเร็งชนิดที่สองที่เป็นมะเร็งต่อมลูกหมากมักเกิดตามหลังการเป็นมะเร็งครั้งแรกที่เป็นมะเร็งในระบบทางเดินปัสสาวะ คณะผู้ศึกษา สรุปผลการศึกษาว่า ในมะเร็งผู้ใหญ่ของออสเตรเลียที่เป็นผู้ป่วยช่วง1980 ถึง 2009 มีแนวโน้มที่จะตรวจพบมะเร็งชนิดที่สองได้สูงขึ้น ซึ่งน่าเกิดจากปัจจัยสำคัญคือ วิธีการตรวจติดตามวินิจฉัยโรคมะเร็งที่รวมถึงเทคโนโลยีที่ใช้ในการวินิจฉัยโรคมะเร็งดีขึ้นมาก เช่น การตรวจผู้ป่วยด้วยรังสีวินิจฉัยและเวชศาสตร์นิวเคลียร์ชนิดก้าวหน้า เช่น เอกซเรย์คอมพิวเตอร์ และหรือ PET-scan ทั้งนี้ ในประเทศไทย ยังไม่มีรายงานชัดเจนถึงอัตราเกิดมะเร็งชนิดที่สองในผู้ป่วยมะเร็งผู้ใหญ่ไทย แต่ในการตรวจติดตามผู้ป่วยฯ แพทย์ไทยมีวิธีการเช่นเดียวกับแพทย์ในออสเตรเลียการแพทย์ตะวันตก คือ การสอบถามอาการผู้ป่วย การตรวจร่างกาย การตรวจเลือดดูสารมะเร็งชนิดพบบ่อย และการตรวจภาพอวัยวะที่แพทย์สงสัยว่าจะเกิดมะเร็งด้วยเทคนิคทางรังสีวิทยาก้าวหน้า แต่อย่างไรก็ตาม การวินิจฉัยมะเร็งชนิดที่สองที่ให้ผลแน่นอนคือ การตัดชิ้นเนื้อจากรอยโรคที่แพทย์ตรวจพบเพื่อการตรวจทางพยาธิวิยา หรือการเจาะดูดเซลล์จากรอยโรคฯเพื่อการตรวจทางเซลล์วิทยา อย่างไรก็ตาม เมื่อเปรียบเทียบกับในตะวันตก อัตราการติดตามโรคการที่ผู้ป่วยมะเร็งหลังรักษาครบกลับมาพบแพทย์ตามแพทย์นัดของผู้ป่วยมะเร็งไทยน้อยกว่าผู้ป่วยในตะวันตกมาก
ผู้ป่วยมะเร็งทั้งมะเร็งผู้ใหญ่และมะเร็งเด็ก เมื่อรักษามะเร็งหายแล้ว มีโอกาสเกิดมะเร็งชนิดที่สองได้เสมอ สาเหตุมาจากยังคงมีปัยจัยเสี่ยงของมะเร็งอยู่นั่นเอง เช่น การบริโภคอาหารด้อยคุณภาพสูงและต่อเนื่อง เช่น อาหารไขมัน แป้งน้ำตาล การสูบบุหรี่ ดื่มเครื่องดื่มแอลกอฮอล์ และขาดการออกกำลังกาย ทั้งนี้รวมถึงการคงอยู่ของพันธุกรรมถ้ามะเร็งชนิดแรกเกิดจากพันธุกรรมผิดปกติ
อายุรศาสตร์ (อายุรศาสตร์) - Internal Medicine